IS ERVARING 'N GELDIGE TOETS VIR DIE WAARHEID?
'n Ding wat verkeerd begin, kan nooit reg eindig nie. Die charismatiese beweging het verkeerd begin waarna dit met hulle soos die spreekwoordelike klip deur 'n tregter gaan! Die Bybel sê vir ons hoe om reg te begin – ons moet alles wat ons doen aan die waarheid van die Skrif toets. "U Woord is 'n lamp vir my voet en 'n lig vir my pad" (Ps.119:105).
Charismate doen dit nie, maar meet die waarheid aan geestelike ervarings. Gevolglik kom die Bybel tweede. Gereformeerdes verskil hier skerp van charismate en glo dat die Bybel die enigste grondslag vir die geloof is.